b'\n_START_ARTICLE_\nKarstas (rei\xc5\xa1kinys)\n_START_PARAGRAPH_\nKarstas \xe2\x80\x93 geologini\xc5\xb3 proces\xc5\xb3 ir rei\xc5\xa1kini\xc5\xb3 visuma susijusi su uolien\xc5\xb3 tirpinimu, po\xc5\xbeemini\xc5\xb3 tu\xc5\xa1tum\xc5\xb3 ir specifini\xc5\xb3 pavir\xc5\xa1ini\xc5\xb3 karstinio reljefo form\xc5\xb3 susidarymu. Tirpinamos uolienos gali b\xc5\xabti klintis, dolomitas, kiek ma\xc5\xbeiau paplit\xc4\x99s gipso ar sulfatinis karstas. Terminas kilo i\xc5\xa1 voki\xc5\xa1ko Slov\xc4\x97nijos regiono Karsto pavadinimo.\n_START_SECTION_\nKarsto formavimasis\n_START_PARAGRAPH_\nKarbonatinis karstas formuojasi d\xc4\x97l \xc5\xa1iek tiek r\xc5\xabg\xc5\xa1taus lietaus, kuris susidaro lietaus vandenyje i\xc5\xa1tirpus anglies dioksidui. Lietaus vanduo palaipsniui tirpina karbonatines uolienas \xe2\x80\x93 klint\xc4\xaf, dolomit\xc4\x85 ir pana\xc5\xa1ias. I\xc5\xa1tirpusi karbonatin\xc4\x97 uoliena po\xc5\xbeeminiais vandenimis perne\xc5\xa1ama. Palaipsniui formuojasi tu\xc5\xa1tumos: urvai, grotos. Pana\xc5\xa1us procesas vyksta ir sulfatinio karsto metu. Skirtumas yra tas, kad sukarst\xc4\x97jusios uolienos yra sulfatin\xc4\x97s (gipsas, anhidritas).'